CELEX: 62010FN0115
Language: da
Date: 2010-11-08 00:00:00
Title: Sag F-115/10: Sag anlagt den 8. november 2010 — Jacques Biwer m.fl. mod Kommissionen

29.1.2011   
            
            
               DA
            
            
               Den Europæiske Unions Tidende
            
            
               C 30/66
            
         Sag anlagt den 8. november 2010 — Jacques Biwer m.fl. mod Kommissionen
   (Sag F-115/10)
   ()
   2011/C 30/130
   Processprog: fransk
   
      Parter
   
   
      Sagsøgere: Jacques Biwer (Bascharage, Luxembourg) m.fl. (ved advokat F. Frabetti)
   
      Sagsøgt: Europa-Kommissionen
   
      Søgsmålets genstand og beskrivelse af tvisten
   
   Påstand om annullation af Kommissionens afgørelse om at anse visse former for økonomisk støtte fra en medlemsstat til studerende på videregående uddannelser for tillæg af samme slags som familietillæg og om at fratrække denne økonomiske støtte i det uddannelsestillæg, der udbetales til tjenestemænd, som er forældre til disse studerende.
   
      Sagsøgernes påstande
   
   
               —
            
            
               Annullation af den af Kontoret for Forvaltning og Fastsættelse af Individuelle Rettigheder (PMO) i Luxembourg trufne afgørelse, som ikke er meddelt sagsøgerne, hvorved visse former for økonomisk støtte fra den luxembourgske stat, som udbetales af CEDIES til studerende på videregående uddannelser, i Luxembourg eller i udlandet, for fremtiden anses for at være tillæg af samme slags som de tillæg, der udbetales i henhold til artikel 1, 2 og 3 i bilag VII til vedtægten og i medfør af artikel 67, stk. 2, fratrækkes i de uddannelsestillæg, der udbetales til tjenestemænd, der er forældre til disse studerende.
            
         
               —
            
            
               Annullation af sagsøgernes månedlige lønsedler, som er udfærdiget i henhold til førnævnte afgørelse, fra januar 2010 og fremefter samt udfærdigelse af nye, ændrede lønsedler fra januar 2010.
            
         
               —
            
            
               Europa-Kommissionen tilpligtes at betale sagens omkostninger.